שאילתה ישירה

תמיכה תקציבית בארגוני אוהדים

# חבר הכנסת יריב לוין שאל את שרת התרבות והספורט

בעקבות המלצות ועדת זליכה, משרד התרבות והספורט החליט לתמוך תקציבית בארגוני אוהדים. לצורך כך, פורסמו מבחני תמיכה תחת הכותרת של "מניעת אלימות בספורט". אולם, מבחני התמיכה האלו היו מורכבים מאוד ליישום, בשל העובדה שבכדי לעמוד בהם נדרשת עבודת מנהלה מרובה, שבאה על חשבון התפעול של העמותות, אשר גם כך דלות במשאבים כספים.

כתוצאה מכך, רק שני עמותות אוהדים הצליחו לעבור את מבחן התמיכה, למיטב ידיעתי גם הן עדיין לא קיבלו את הכספים בשל קשיים בירוקרטיים רבים.

במקביל, האיחוד האירופאי הקצה סכום של מיליוני יורו לטובת עמותות האוהדים באירופה במסגרת Erasmus + . זכאות עמותות האוהדים לקבל מימון במסגרת זו מותנית בכך שתוכח בשקעה כספית ותמיכה כספית, ולו בשיעור מינימלי, מצד משרד הספורט.

רצוני לשאול:

1. מדוע לא ישונו מבחני התמיכה כך שיותר עמותות תוכלנה לקבל מימון?
2. מדוע לא יופשט התהליך הבירוקרטי לקבלת כספים?
3. מה ייעשה על מנת להבטיח העברת מימון לעמותות האוהדים בדרך שתאפשר להן לקבל מימון גם ממקורות האיחוד האירופאי?